als_Latn dik_Latn sag_Latn
Njohësit e çështjeve politike kanë vlerësuar se çështja e luftës çlirimtarë të Kosovës, është në situatë fort e pakëndshme sepse, vlerat e luftës janë në gjendje përbuzëse, që vërtetë indinjon.
Sipas tyre, Kosova paraqet rastin më të keq, të zhvlerësimit të vlerave të shenjta dhe tradhtarët nuk duhet të lejohen që të qëndrojnë afër heronjve, sepse kjo është njollosje më e madhe se sa dënimi i kriminelëve.
Ata pohojnë se individët që kanë bërë krime duhet të japin përgjegjësi sepse vetëm kështu ruhet dhe rriten vlerat e luftës së UÇK-s.
Skender Zogaj analist politik ka thënë se çështja e luftës çlirimtarë të Kosovës, është në situatë fort të pakëndshme, sepse, vlerat e luftës janë në gjendje përbuzëse, që vërtetë indinjon.
Ai ka thënë se tani Kosova paraqet rastin më të keq, të zhvlerësimit të vlerave të shenjta.
“Pse po ndodh kështu?! Përgjigjen duhet kërkuar të një pjesë e komprometuar e vet UCK-s, e cila gjatë e pas luftës i ka përbuzur vlerat e luftës çlirimtare dhe e ka prishur imazhin e mirë të kësaj lufte dhe të gjakut heroik që është derdhur për këtë vend dhe lirinë e tij. E keqja e madhe, sipas meje, ka filluar me vrasjen e kolonelit Ahmet Krasniqi, që ndodhi në shenjë të pengimit të krijimit të frontit të përbashkët çlirimtarë, dhe, këtu mbillet fara e zezë, e cila në vend të frontit të luftës kishte për objektiv eliminimin e figurave të tjera nga më të çmuarat atdhetare”, ka thënë Zogaj.
Sipas tij, nga kjo kope e kriminelesh abuzues vjen njollosja e luftës së UCK-s, sepse jemi dëshmitarë të krimeve të jashtëzakonshme që iu kanë bërë popullit dhe vendit pas pasluftës, nga komandantët e shpifur që u bënë dorë e zeze e mafies dhe e shkatërrimit te vendit me grabitje e përfitime materiale, nga të cilat veprime po vuan shtetësia dhe liria e Kosovës, që edhe pas 17 vitesh në liri është në pengun e krimit.
“Kjo është gjendja dhe pasojat e pakëndshme, të cilat për fat të keq lidhen me emra që thirren në vlerat e luftës, e që vazhdojnë të punojnë kundër tyre. Të këtillët janë fajtorë që duhet të emërohen dhe të marrin dënimin e merituar për veprat konkrete që i kanë bërë, ka thënë Zogaj.
Ai ka theksuar se dënimet për veprat e këqija nuk janë njollosje e UÇK-s, por janë rritje e namit të UÇK-s.
“Individët që kanë bërë krime duhet të japin përgjegjësi sepse vetëm kështu ruhet dhe rriten vlerat e luftës së UÇK-s! Tradhtarët nuk duhet të lejohet që të qëndrojnë afër heronjve, sepse kjo është njollosje më e madhe se sa dënimi i kriminelëve. Ndryshe nuk ka ecje përpara. Krimi dhe kriminelët duhet të zbardhen dhe të dënohen, pavarësisht se kush është. Kjo është e domosdoshme të ndodh në Kosovë, nëse ia duam të mirën vetes dhe vendit tonë”, ka thënë Zogaj.
Faik Krasniqi politolog ka pohuar se UÇK-ja ka rrënjë të thella popullore e të ujitura me gjak, e gjaku nuk njolloset.
Ai ka pohuar se UÇK-ja është sinonim i lirisë, e liria nuk përdhoset dhe është pjesë e historisë së suksesit të Aleancës Veri-Atlantike, e suksesi nuk harrohet. “Prandaj, UÇK-në nuk mund ta njollosë askush përmes Hashim Thaçit, Azem Sylës, apo cilitdo individ. Madje, as Gjykata Speciale. Pavarësisht faktit që persona të caktuar mund ta kenë keqpërdorur luftën fisnike çlirimtare me qëllime të pastra për përfitime personale. Kjo nuk mund të përzihet me përpjekjen e popullit shqiptar për liri, një përpjekje fisnike për të dalë nga prangat e dhunës e për t’i shpëtuar shtypjes e spastrimit etnik, ka thënë Krasniqi.
Ai ka theksuar se UÇK-ja, i përket sublimimit të luftës dhe sakrificës historike të shqiptarëve për çlirim, mbi 2,500 dëshmorëve të luftës së fundit, familjeve të dëshmorëve, veteranëve e invalidëve të luftës dhe kushdo që mund ta ketë keqpërdorur UÇK-në, nuk mund të fshihet pas saj.
Xhevdet Qeriqi kryetar i Shoqatës për Mbrojtjen e të drejtave të veteranëve dhe invalidëve të luftës ka pohuar se ka qenë qëllimi që të njolloset lufta e UÇK-së.
“Ne jemi dëshmitar që prej përfundimit të luftës e deri më sot në vazhdimësi ka pasur akuza në drejtim të ish luftërave të UÇK-së dhe shumë prej tyre pas mbajtjes në paraburgim me shumë kohë ata kanë dalë të pafajshëm kjo u pa edhe me vendimin e fundit të gjykatës për rastin Drenica ku me çdo kusht është dashur të dënohen ky grup edhe pse nuk kishte asnjë dëshmi ky grup u dënua”, ka thënë Qeriqi.
Sipas tij, ka pasur raste të ndryshme kur u janë ofruar edhe privilegje dhe kushte më të mira dëshmitarëve, vetëm e vetëm që të dëshmojnë rrejshëm për komandantet dhe ushtarët e UÇK-së.
“Ne jemi dëshmitar të gjithë se sa dëmet i ka shkaktuar Serbia Kosovës dhe popullatës shqiptare në luftën e fundit. Po ashtu jemi dëshmitar se sa mijëra shqiptar kanë humbur jetën në luftën e fundit duke u vrarë dhe masakruar nga paramilitaret dhe ushtarët serb. Sa e sa plaçkitja djegiet e shtëpive, e sa masakra është kryer deri te spastrimi masiv i shqepëtave dhe sot lëvizin lirshëm ata kriminel serb, dhe bashkësia ndërkombëtare hesht para këtij krimi, bile i përkrah ata duke u krijuar kushte më të mira për jetë”, ka thënë Qeriqi.
Ai ka thënë se nuk ka njohuri se ku qëndron qëllimi rreth këtyre padrejtësive që po ju bënë luftërave të UÇK-së, por ka pohuar se një gjë duhet ta kenë të qartë, se popull historikisht ka qenë i shtypur dhe i shkelur.
“Ne edhe përkundër këtyre padrejtësive asnjëherë nuk jemi dorëzuar, prandaj besoj dhe jam i bindur që Ushtria Çlirimtare e Kosovës, nuk ka kryer krime, por ka bërë një luftë të drejt për çlirimin e vendit dhe unë vazhdoj të besoj në këtë”, ka thënë Qeriqi.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn